VS001541
Datum: 1997-12-03T01:00:00.000+01:00
datum_sodbe_i_stopnje: 2002-12-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: lahki primeri
odskodnina: 1.750.000,00 SIT
opombe: II Ips 352/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Trgovka.

## Škodni dogodek

Prometna nerseča.

## Poškodba

Srednje težak zvin vratne hrbtenice ter lažje poškodbe, kot so: udarnina glave, udarnina zgornje leve okončine, udarnina zadnje črevnične osti na levi strani, zvin levega gležnja, odrgnina v predelu levega zunanjega gležnja, popoškodbeno draženje osme vratne živčne korenine na levi strani, ploščična vezna okvara v predelu C4 do C5. V posledici hudega strahu pa je utrpela še posttravmatsko stresno motnjo.

## Telesne bolečine

750.000,00 SIT Oškodovanka je hude telesne bolečine trpela en teden, srednje hude telesne bolečine dva tedna, lahke neprestane bolečine pa tri tedne. Še vedno trpi občasne lahke telesne bolečine. Tovrstne bolečine se bodo pojavljale tudi v bodoče.

#### Ambulantno zdravljenje

Oškodovanka je opravila osem obiskov pri zdravniku, dvakrat je bila na pregledu pri kirurgu, dvakrat pri psihiatru ter po enkrat pri nevrologu in fiziatru.

#### Rehabilitacija

Tridesetkrat je opravljala fizioterapijo, prav tako je vaje izvajala tudi doma.

#### Nevšečnosti med zdravljenjem

Devetkrat je bila izpostavljena rentgenskemu slikanju. Ovratnico je nosila dva meseca ter nato še tri mesece občasno. Za delo je bila nezmožna skoraj pet mesecev.

## Strah

350.000,00 SIT Hud primarni strah je trpela en dan. Hud sekundarni strah pa je trajal pet mesecev in je nato prešel v lahkega, še vedno prisotnega in utemeljenega predvsem zaradi psihičnih popoškodbenih sprememb oškodovanke.

## Zmanjšanje življenjske aktivnosti

650.000,00 SIT Oškodovanka zaradi zmanjšanja življenjskih aktivnosti trpi lahke telesne bolečine. Kot posledica posttravmatske stresne motnje so pri njej izražene težave pri koncentraciji. Vendar so te težave le do 2/3 posledica obravnavane poškodbe, v 1/3 pa so posledica prejšnje poškodbe iz leta 1996. Ostala ji je tudi omejena gibljivost lažje stopnje pri vratni hrbtenici in levi rami, zaradi česar težje opravlja fizična dela, kot je dvigovanje bremen v službi in doma v gospodinjstvu, ovirana je v športu (opustila je tek, kolesarjenje, težko plava) in pri vožnji z avtomobilom. Redkejši so njeni stiki z mladimi (ni sposobna za daljše plese, težje prenaša glasbo). V zvez s temi posledicami pa je sodišče, pri odmeri odškodnine upoštevalo, da je k tem posledicam prispevala tudi enaka poškodba iz leta 1996.

---

ZOR člen 200, 203